FI Euroopan unionin virallinen lehti L 322/53

KOMISSION TÄYTÄNTÖÖNPANOPÄÄTÖS (EU) 2015/2277,

annettu 2 päivänä joulukuuta 2015,

komission hyväksynnästä neuvoston asetuksen (EY) N:o 1224/2009 109 artiklan 8 kohdan mukaisille varmentamisjärjestelmien toteuttamista koskeville kansallisille suunnitelmille

(tiedoksiannettu numerolla C(2015) 8830)

(Ainoastaan kreikan- ja kroaatinkieliset tekstit ovat todistusvoimaisia)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 109 artiklan 8 kohdan,

ottaa huomioon jäsenvaltioiden toimittamat varmentamisjärjestelmien toteuttamista koskevat kansalliset suunnitelmat,

sekä katsoo seuraavaa:

(1) Asetuksen (EY) N:o 1224/2009 109 artiklan 8 kohdan mukaisesti jäsenvaltioiden on laadittava kansallinen suunnitelma sellaisen varmentamisjärjestelmän toteuttamista varten, jonka avulla jäsenvaltiot voivat riskinhallinnan pohjalta laatia prioriteettijärjestyksen varmentamista ja ristiintarkastuksia sekä epäjohdonmukaisuuksien myöhempiä seurantatoimia varten.

(2) Helleenien tasavallan (Kreikan) ja Kroatian tasavallan kansalliset suunnitelmat on toimitettu komission hyväksyttäviksi. Ne ovat asetuksen (EY) N:o 1224/2009 109 artiklan ja komission täytäntöönpanoasetuksen (EU) N:o 404/2011 (2) 143, 144 ja 145 artiklan mukaisia. Sen vuoksi ne olisi hyväksyttävä.

(3) Tämä päätös on asetuksen (EY) N:o 1224/2009 109 artiklan 8 kohdassa tarkoitettu hyväksymispäätös.

(4) Komissio seuraa kansallisten suunnitelmien soveltamista ja sitä, toimivatko ne tehokkaasti. Jos asetuksen (EY) N:o 1224/2009 X osaston mukaisesti komission suorittamien tarkistusten, tarkastusten ja tutkimusten havaintojen perusteella katsotaan, että kansallisia varmentamisjärjestelmiä on tarpeen muuttaa, jäsenvaltioiden olisi muutettava suunnitelmiaan vastaavasti,

ON HYVÄKSYNYT TÄMÄN PÄÄTÖKSEN:

1 artikla

1. Hyväksytään asetuksen (EY) N:o 1224/2009 109 artiklan 8 kohdan mukaiset varmentamisjärjestelmien toteuttamista koskevat Helleenien tasavallan (Kreikan) ja Kroatian tasavallan kansalliset suunnitelmat.

2. Jos komissio katsoo asetuksen (EY) N:o 1224/2009 X osaston mukaisesti suoritettujen tarkistusten, tarkastusten ja tutkimusten havaintojen perusteella, että 1 kohdan mukaisesti hyväksytyillä varmentamissuunnitelmilla ei voida varmistaa sitä, että jäsenvaltiot toteuttavat tehokkaasti asetuksen (EY) N:o 1224/2009 109 artiklassa säädetyt velvollisuudet, komissio voi kuultuaan kyseisiä jäsenvaltioita pyytää suunnitelmien muuttamista.

3. Jäsenvaltioiden on muutettava varmentamissuunnitelmiaan komission 2 kohdan nojalla esittämän pyynnön mukaisesti.

2 artikla

Tämä päätös on osoitettu Helleenien tasavallalle ja Kroatian tasavallalle.

Tehty Brysselissä 2 päivänä joulukuuta 2015. Komission puolesta, puheenjohtajan nimissä João AGUIAR MACHADO Meri- ja kalastusasioiden pääosaston pääjohtaja

(1) EUVL L 343, 22.12.2009, s. 1.

(2) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).